Nicolaus Petraeus

Nicolau PETRAEUS estis germana luterana teologo kaj superintendanto de la Episkopujo de Ratzeburgo.

Vivo kaj verko
Petraeus devenis de riĉa familio el Husum kaj komence li estis edukita private. Kiel junulo, li studis kun instruistoj en Magdeburgo, Walkenried, Ilfeld kaj Brunsvigo. Li studis ĉe la universitatoj de Rostock, Helmstedt, Leipzig kaj Jena, kie li akiris magistran diplomon en 1591. En 1597, post ekzameno en Rostock, li estis nomumita superintendanto fare de la katedrala kanonikaro en Ratzeburgo kaj ordinita en Rostock en novembro fare de Lucas Bacmeister (1530-1608). Li venis al Ratzeburgo dum la Palmofesto 1598 kaj faris sian inaŭguran predikon en la katedralo de Ratzeburgo en Sankta Ĵaŭdo. En 1600, li ricevis sian doktorecon pri teologio de la Teologia Fakultato de la Universitato de Rostock.
eta|maldekstre|300px|Katedralo de Ratzeburgo dum somero.
Petraeus estas konsiderata la plej grava el la katedralaj superintendantoj. Liaj 43 jaroj kiel superintendanto estis inter la plej malfacilaj en la diocezo, komence markitaj de konfliktoj inter la administranto, la Karlo la 1-a, Duko de Mecklenburgo (1540-1610), kaj la helpanto Aŭgusto la Maljuna, Duko de Brunsvigo-Luneburgo (1568-1636), kiu estis elektita de la kanonikaro kontraŭ sia volo. Poste, inter li kaj la duko de Meklenburgo Johano Alberto la 2-a (1590-1636) pri la sinsekvo al Karlo, kaj fine pro la efikoj de la Tridekjara Milito.

Li trovis la eklezian situacion perturbita de sia antaŭulo, Konrad Schlüsselburg (1543-1619), kaj lasis ĝin al sia posteulo, Hector Mithobius (1600-1655). La bazo de la ekleziaj aferoj estis la meklenburga eklezia ordeno; Ratzeburga eklezia ordeno redaktita de Peträus ne ricevis la aprobon de la administranto. En 1599 kaj 1620, Peträus faris diversajn vizitojn. Li reguligis la financan situacion de la paroĥoj kaj regulamentis la provizon de pastroj kaj, por la unua fojo, de paroĥaj vidvinoj. Por devigi eklezian disciplinon kaj kontraŭbatali sorĉaĵon, sorĉarton, kaj kristalajn viziojn, li eldonis ĝeneralajn aŭ komunajn dekretojn. En 1622, Peträus estis nomumita asesoro de la konsistorio, la eklezia tribunalo de la diocezo.

Ekde la 7-a de aprilo 1593, li edziĝis al Katharina Wienken (ankaŭ Wincken) de Rostock. La seninfana paro heredigis lian konsiderindan riĉaĵon al stipendiofondaĵo kaj instituto por la bono de la preĝejo kaj ĝiaj ministroj, kiuj ricevis pagojn de ĝi ĝis la 20-a jarcento. En la katedralo de Ratzeburgo, kies fruan barokan meblaron, inkluzive de la nova altaro (1629) kaj tombaj surskriboj, li estis signife respondeca, li ricevis tomban surskribon kreitan de Gebhard Jürgen Titge, (1590-1663) en 1644, kiu hodiaŭ pendas sur la okcidenta muro de la norda transepto. Portretoj de la paro pendis en la oficejo de la katedrala preposto. En 1620, li donacis galerion por la vilaĝa preĝejo de Herrnburg per financoj donacitaj de liaj fratoj de Husum, rekone al ilia antaŭlonga promeso.

Kopio de grava kroniko de lia mano estas konservita, la Lista episcoporum ecclesiastica Raceburgensis et eorum facta (daŭrigita ĝis 1574) (nun en la Ŝtata Arkivo de Ŝverino).Ĉi-artikolo estis tradukita el Wikiwand

Verko
 Narratio de fundatione Ecclesiae cathedral. Raceburg. Rostock 1600 (Disertacio)

Vidu ankaŭ

 Lucas Bacmeister (1530-1608) germana teologo kaj universitata profesoro
 Karlos la 1-a, Duko de Mecklenburgo (1540-1610)
 Conrad Schlüsselburg (1543-1619) germana luterana teologo
 Aŭgusyo la Maljuna, Duko de Brunsvigo-Luneburgo (1568-1636)
 Gebhard Jürgen Titge, (1590-1663) germana skulptisto
 Johano Alberto la 2-a (Meklenburgo) (1590-1636) Duko de Meklenburgo
 Hector Mithobius (1600-1655) germana luterana teologo
 Gottlieb Matthias Carl Masch (1794-1878) germana teologo kaj historiisto
 Karl Ernst Hermann Krause (1822-1892) germana filologo, mezgrada instruisto kaj lingvisto
 Georg Krüger-Haye (1864-1941) germana evngelia teologo kaj aŭtoro

 Referencoj 

Kategorio:Naskiĝintoj en 1569
Kategorio:Mortintoj en 1641
Kategorio:Naskiĝintoj en la 16-a jarcento
Kategorio:Mortintoj en la 17-a jarcento
Kategorio:Naskiĝintoj en Germanio
Kategorio:Mortintoj en Germanio
Kategorio:Germanaj superintendantoj
Kategorio:Germanaj teologoj
Kategorio:Germanaj latinistoj